रहती है । वह आता सो तुम खुश होती क्यों न ? मेरी फिक्र काहे को रही होगी ?'
मैंने कहा- यों ही पूछा । दादाजी ( सास की आज्ञानुसार प्रकाश के पिता को भी मैंने दादाजी कहना शुरू कर दिया था ) की चिट्ठी पहले इसी तरह की आई थी ।की बात उन्होंने लिखी न थी । आपको अब उन लोगों के प्रति बुरी भावना मन में न लानी चाहिये । आप लोगों के हितचिन्तक न होते तो क्यों साथ में लेकर यहाँ दौड़े आते। मेरे चाहने की बात क्या ? मैं जरूर चाहती थी वे यहाँ आपके साथ आते । आपसे मैं बयान नहीं कर सकती, उन्हें देखकर - उनके
पास बैठकर मुझे कितनी खुशी होती है। उसे उन पर भखंड श्रद्धा है................ . कहते-कहते मुझे लगा जैसे दिलकी सूनी अँधियारी कोठरी के पर्दे को उठाता हुआ कोई सिर लटकाये बाहर निकला और ऊपर सितारों के घने आँचल की ओट ओझल हो गया । सहसा पति ने मेरी बाहों में बाहें डाल दीं। मैं अलग जाकर मुन्डेर के पास खड़ी हो गई । नीचे मंजिल की छत पर सब लोग थे । दोनों में बातें चल रहीं थी। गाँव और रिश्तेदारों की चर्चा थी । मेरी सास को इन बातों में दिलचस्पी थी । वे पास जमीन पर बैठी सब सुन रही थीं।
पतिदेव का यह हाल था कि मुझे देखते ही उनका तन और मन शारीरिक बुभुक्षाओं का घर बन जाता था । पुरुष की कामुकता की बातें इधर-उधर किताबों में पढ़ी थों पर पता न था - उसके आततायीपन में आजीवन मुझे पिसना होगा। ऐसे पशु-प्रवृत्ति वाले पति की पालतू पत्रि का अभिनय मुझे करना होगा। उनके पास रहने की कल्पना मुझे पतित बनाने लगती थी । इतने बड़े हो जाने पर भी उन्हें पत्नी के मानोभावों की कोमलता का कभी कोई ध्यान न आता था । उठते-बैठते वे मुझे काम-वासना चरितार्थ करने की मशीन बना देना चाहते थे । मैं यह भी जानती थी वे कितने 'टिमिड' और बुली' टाइप के हैं। मेरे पीछे आकर फिर एक पाशव ऊत्तेजना लिये खड़े हो गये । मैं सामने दूर तक फैली छात की कतारें देख रही थी जहाँ की शान्ति और सुख का ओर-छोर न था। जहाँ सौख्य, सुभावना, सुकुमारता और सहवास की आनन्ददायिनी लहरें उठ रही थीं। कहीं रेडिओ बज रहा था, कहीं ग्रामोफोन । कहीं बच्चे बैठे खेल रहे थे और कहीं पति-पत्नी आनन्द से दिन भर के कार्यभार से थक निशीथ की नीरवता का सुख लूट रहे थे । मैंने पीछे मुड़ कर कहा- 'आप मेरा कहना न सुनेंगे तो मैं कल से कह कर कमरे के अन्दर अपनी चारपाई ले जाऊँगी। मुझे क्या आपने भोग की गुड़िया समझ रक्खा है कि जब मन में आया पीट
चले। यह सब नहीं होने का । मैं इन सब बातों से दूर रहना चाहती हूँ। मुझे यह सब बेमानी लगता है।'
पति के लिए अपनी वासना का बाँध रोकना असम्भव था। मेरे लिये इस प्रकार के वात्म-समर्पण दुःखद ओर भयकारी थे। मैं चुपचाप नीचे उतर आई और कमरे में जाकर जमीन पर लेट गई । पतिदेव की हिम्मत नीचे सबके सामने से होकर मेरे पास आने की न हुई । पड़े-पड़े पछताते रहे होंगे। क्यों न तत्काल बलात्कार कर काबू में कर लिया। सब लोग बातचीत में लगे थे मुझे किसी ने देखा भी नहीं । मैंने चुपचाप भीतर से सिटकनी च